Joustavuutta+oppimiseen

== =Joustavuutta oppimiseen= HANKEKUVAUS Hankkeen nimi: Joustavuutta oppimiseen Toteuttajataho: Päijät-Hämeen koulutuskonserni –kuntayhtymä, Koulutuskeskus Salpaus Yhteyshenkilö (nimi, sähköposti ja puh.nro): Hannu Hannila, (etunimi.sukunimi@salpaus.fi) p. 050 538 2362 Hankkeen www-osoite:

Läpäisyhankkeen keskeiset tavoitteet
Hankkeessa ideoidaan, suunnitellaan ja kehitetään erilaisia opetuksen sekä ohjauksen toimenpiteitä ja toimintamalleja, joilla läpäisyä saadaan tehostettua sekä erityisesti negatiivisten eroamisten määrä pienenemään tai kääntymään positiivisiksi eroamisiksi. Hankkeen tavoitteena on lisäksi tukea ja edistää työelämään tai jatko-opintoihin siirtymistä. Tavoitteena on, että vuonna 2016 koulutuksen läpäisyaste nousee hakijaverkoston oppilaitoksissa 6 prosenttiyksikköä ja keskeyttämisprosentti ja negatiivisten keskeyttämisten määrä laskee 2 prosenttiyksikköä.

Lyhyt kuvaus läpäisyhankkeen keskeisistä sisällöistä
Hankkeen alussa analysoidaan verkoston oppilaitoskohtaisissa työpajoissa opintojen läpäisyastetta kuvaavia tilastoja, joiden pohjalta pyritään selvittämään opintojen keskeyttämisen ja/tai keskeyttämisvaarojen määriä ja syitä. Työpajoissa asiantuntijat ohjaavat opetus- ja ohjaushenkilöstöä sekä työpajoihin osallistuvia opiskelijoita alakohtaisten tietojen analysoinnissa. Analysoinnin pohjalta opetus- ja ohjaushenkilöstö sekä opiskelijat etsivät toteuttamiskelpoisia keinoja oman koulutusalansa koulutuksen keskeyttämisten vähentämiseksi ja läpäisyn tehostamiseksi. Työpajoissa levitetään myös verkostossa olevien oppilaitosten ja eri koulutusalojen hyviä käytäntöjä keskeyttämisten vähentämiseksi.

Verkosto tekee hankkeen aikana 1 - 2 benchmarking -käyntiä verkoston ulkopuolisiin oppilaitoksiin ja kokoontuvat yhteisiin kehittämispajoihin kuusi kertaa hankkeen aikana.

Koska opinnot keskeytetään usein ensimmäisen lukuvuoden aikana, panostetaan opetuksen alkuun mm. ohjauksen osalta. Opetus- ja ohjaushenkilöstön osaamisen vahvistamiseksi heitä valmennetaan mm. yksilön ohjaamisen, opiskelijan innostamisen ja kohtaamisen, ryhmädynamiikan sekä opiskelijan ammatillisen kasvun tukemisen osalta. Valmennuksen sisältö suunnitellaan ja kehitetään yhdessä hakijaverkoston toimijoiden kanssa huomioiden jokaisen koulutuksen järjestäjän ja koulutusalojen yksilölliset tarpeet.

Hanke painottuu myös opetuksen toteutuksen kehittämiseen. Hankkeessa pyritään löytämään uusia innovatiivisia sekä opiskelijalähtöisiä tapoja toteuttaa työelämälähtöisempää opetusta. Opetuksen toteutuksen kehittämisen painopisteitä ovat mm. erilaiset oppimisympäristöt, opetusmenetelmät, työhönvalmennusmenetelmien kehittäminen, yksilölliset oppimispolut ja opiskelijoiden osallisuuden kehittäminen oppilaitoksissa.

Läpäisyhankkeen keskeiset tuotokset
- toteuttamiskelpoiset koulutusalakohtaiset keinot keskeyttämisten vähentämiseksi ja läpäisyasteen nostamiseksi - opetuksen laadun paraneminen (opiskelija- ja työelämälähtöisyys) - oppilaitosten ja työelämän välille sijoittuvien työpajojen kehittäminen ja hyödyntäminen opetuksessa - yksilöllisten oppimispolkujen toteutuminen - opetussuunnitelmien kehittyminen - hankeverkoston yhteistyön ja vertaisoppimisen vahvistuminen - eri koulutusalojen yhteistyön ja vertaisoppimisen vahvistuminen

Kohderyhmä
Verkostoon kuuluvien oppilaitosten opiskelijat, opetus- ja ohjaushenkilöstö, opettajien lähiesimiehet ja työssäoppimispaikkojen henkilöstö

Koulutuksen järjestämisalue/-alueet
Etelä-Savo, Pohjois-Savo, Pohjois-Karjala, Kouvolan seutu, Kotkan-Haminan seutu ja Päijät-Häme